tomron87/hebrew-wikipedia-sentences-corpus huggingface dataset:
רד ממשיך במסעו וזוכה בתגי מכון נוספים ומגלה שהמכון האחרון ממוקם בעיר ורידיאן שהיה סגור, אך כעת נפתח מחדש.
רד מגלה שמנהיג המכון הוא ג'ובאני.
ג'ובאני שולח את הפוקימון רייהורן, שמביס את רוב הפוקימונים של רד, אך רד מצליח להביסו בעזרת הפוקימון היטמונלי.
רד לאחר מכן שולח לקרב את הצ'ריזארד שלו וג'יובאני שולח את הריידון שלו.
לאחר קרב אינטנסיבי, רד מצליח לנצח את ג'יובאני והאחרון מתרשם מיכולותיו של רד ומעניק לו את תג המכון.
לאחר מכן, ג'יובאני מפרק את צוות רוקט במטרה להתאמן ולהפוך למאמן חזק יותר בדומה לרד.
לאחר שהשיג שמונה תגי מכון, רד כעת יכול להילחם בליגת הפוקימונים.4צ'ריזארד2 באוקטובר 201322 בנובמבר 2013רד מגיע אל ליגת הפוקימונים של מחוז קאנטו ומביס את רביעיית האליט - ארבעה מאמני פוקימונים חזקים המרכיבים את הליגה.
לאחר הניצחון, רד מגלה שבלו הקדים אותו והפך לאלוף הליגה קודם לכן.
רד מאתגר את בלו לקרב במטרה להפוך לאלוף בעצמו.
הקרב הוא ארוך ובסופו, השניים נשארים עם הפוקימונים איתם הם התחילו את מסעם: רד נשאר עם צ'ריזארד ובלו נשאר עם בלסטויז.
למרות פער הסוגים ביניהם, צ'ריזארד מצליח לנצח את בלסטויז ורד מוכתר כאלוף ליגת הפוקימונים.
לאחר הקרב, פרופסור אוק מגיע וגאה בשניים על השיגיהם.
לאחר אירועי הליגה, רד ממשיך במסעו ומצליח בסך הכל ללכוד 149 פוקימונים.
כשהוא חוזר הביתה לפאלט, רד לומד שבלו נפצע לאחר שנלחם נגד פוקימון מסתורי אותו רד לא פגש מעולם.
רד נזכר ביומנים שהוא קרא באחוזת סיניבר המספרים על פוקימון מלאכותי בשם מיוטו שנוצר באחוזה, אך ברח משם.
רד מגלה שמקום משכנו של אותו פוקימון מסתורי, מיוטו, הוא מערה בעיר סרוליאן ויוצא להתעמת מולו, אך מיוטו מתגלה כפוקימון עוצמתי.
ברגע האחרון, האבנים שרד קיבל ממר פוג'י זוהרות וצ'ריזארד של רד מבצע "מגה התפתחות" למגה צ'ריזארד X.
בעזרת כוחותיו המוגברים, מגה צ'ריזארד X מביס את מיוטו ורד לוכד אותו.
בסופו של דבר, רד מבין שישנו פוקימון אחד אחרון אותו הוא לא תפס, הפוקימון המיתי מיו, ויוצא לחפש אחריו.
בניגוד למשחקים, דמותו של רד מדברת.
הסדרה מציגה את התפתחויות המגה, מכניקה שהוצגה לראשונה במשחקים "פוקימון X ו-Y" ולא בדור הראשון.
בסדרה לא מוסבר מה קרה לרד לאחר שנעשה אלוף ליגת הפוקימונים.
במשחקים, רד החליט להתבודד ולהתאמן בהר סילבר במטרה להתחזק.
במשחקים, רד מסייע לדמות בשם ביל, האחד שהמציא את המערכת הממוחשבת לשמירת פוקימונים.
אולם בסדרה זו הוא כלל אינו מופיע.
במשחקים, בלו מעולם לא נלחם נגד מיוטו, אך בסדרה כן.
בסדרה, רד מסרב לקבל את תג המכון מג'ובאני, מכיוון שהוא אינו רוצה לקבל תג ממנהיג צוות רוקט.
במשחקים, רד מקבל את תג המכון ללא התנגדות.
פוקימון אגדות: Z-A (ביפנית: ポケモンレジェンズゼットエー; ברומאג'י: Pokémon Rejendzu Zettoē - פוקמון לג'נדזו זי-טו-אי; באנגלית: Pokémon Legends Z-A) הוא משחק וידאו מסוגת משחק תפקידים ממוחשב שיצא ב-16 באוקטובר 2025.
המשחק הוכרז לראשונה בפרזנטציה לכבוד "יום הפוקימון" ב-27 בפברואר 2024.
המשחק הוא המשכון למשחק "פוקימון אגדות: ארכאוס".
על פי הפרזנטציה, המשחק יתקיים במחוז קאלוס (היכן שהתקיימה עלילת משחקי פוקימון X ו-Y) וישלב בתוכו את מכניקת מגה התפתחות שהוצגה לראשונה במשחקי הדור השישי.
נרמז ששם המשחק ("Z-A") הוא אזכור לדמותו של AZ, דמות מפתח במשחקי X ו-Y.
בנוסף, ב-12 בספטמבר 2025, הוכרז שתהיה למשחק הרחבה בשם "Pokémon Legends: Z-A - Mega Dimension" (בתרגום לעברית: "פוקימון אגדות: Z-A - מימד מגה"), שתשוחרר ב- 10 בדצמבר 2025.
בתחילת המשחק ניתן לבחור באחד משלושת המתחילים: צ'יקוריטה (ג'וטו), טוטודייל (ג'וטו) וטפיג (יונובה).
המשחק כולו מתרחש בעיר לומיוס, שמצויה במהלכו של פרויקט פיתוח אורבני.
ברחבי העיר, קיימים "אזורים פראיים" מגודרים בהם פוקימונים מסתובבים באופן חופשי והשחקן יכול להילחם בהם וללכוד אותם.
בנוסף, מספר פוקימונים מצויים במקומות שונים בעיר כגון גגות ופארקים.
בדומה למשחק הקודם בסדרה, גם במשחק זה הפוקימונים יכולים לתקוף את השחקן באופן ישיר וכדי להתגונן, הוא מסוגל לזנק לצדדים.
הפעם, המשחק לא שם דגש על הפוקידע, אלא על קרבות פוקימונים וכבר בתחילת המשחק, השחקן נרשם לטורניר קרבות בעיר כדי לעלות מדרגת Z לדרגת A.
לכן, במהלך הלילות בעיר מוקמים אזורים בהם השחקן יכול להילחם במאמנים שונים במטרה לצבור נקודות ולאחר שצבר מספיק, השחקן מקבל כרטיס איתו הוא יכול להתמודד כנגד היריב הבא ולעלות דרגה.
בניגוד למשחקי X ו-Y, כדי להפעיל את התפתחות המגה, השחקן אמור לתקוף את הפוקימון היריב מספר פעמים על מנת שמד המגה ייטען.
לאחר שנטען, השחקן יכול לפתח את הפוקימון לצורת המגה שלו.
ניתן לפתח לצורת מגה גם במהלך שיטוט חופשי בעיר.
על מנת לרכוש את חלק מאבני המגה, על השחקנים לשבור בעזרת הפוקימונים שלהם סלעים מיוחדים הקיימים בעיר, דרכם השחקן מקבל רסיסים שבעזרתם הוא יכול לרכוש אבני מגה וחפצים נוספים.
מכיוון שמחוז קאלוס מבוסס על צרפת, מכניקה חדשה דמוית פארקור נוספה למשחק ובעזרתה ניתן לעבור בין גגות העיר ולטפס על פיגומים.
בהמשך המשחק, הטלפון של השחקן (שמופעל על ידי הפוקימון רוטום) יכול לעזור לו לבצע מעין דאיה קצרה באוויר על מנת שהשחקן יוכל לעבור בין גגות ביותר חופשיות.
עלילת המשחק מתרחשת במחוז קאלוס (המבוסס על צרפת) שהוצג לראשונה במשחקי "פוקימון X ו-Y" משנת 2013. על פי קדימון המשחק, עלילת המשחק תתרחש בתקופה שבה החל תהליך ההתחדשות העירונית של העיר לומיאוס (המבוססת על פריז).
חברת גיים פריק אישרה שעלילת המשחק תתקיים רק ברחבי העיר לומיאוס.
המשחק מתרחש כחמש שנים לאחר אירועי פוקימון X ו-Y.
לאחר אירועי "הנשק האולטימטיבי", חברה בשם "קווסטרטיקו בע"מ" לקחה על עצמה להרחיב ולפתח את העיר לומיוס כחלק מפרויקט התחדשות עירוני.
חצי שנה לפני אירועי המשחק, פוקימונים בעיר הצליחו להתפתח לצורות המגה שלהם ללא עזרת מאמן ויוצרים כאוס בעיר.
בעצתו של AZ (שיצר את הנשק האולטימטיבי), קווסטרטיקו מחליטה לקיים טורניר קרבות בעיר במטרה למצוא את המאמן הטוב ביותר בעיר כדי שיסייע להם לעצור את התופעה.
השחקן הוא תייר שמגיע לחופשה בעיר ופוגש מאמנת בשם טוני (אם השחקן בחר בדמות גברית) או מאמן בשם אורביין (אם השחקן בחר בדמות נשית) המתגורר/ת במלון Z ומנסה להיעזר בשלושת הפוקימונים שלו/ה, טוטודייל, טפיג וצ'יקוריטה, כדי לצלם סרטון תדמית.
אורביין/טוני פוגש/ת בשחקן ומבקש/ת את עזרתו, אך התיק שלו נגנב על ידי מאמנת ואורביין/טוני נותנ/ת לשחקן פוקימון התחלתי איתו יוכל להילחם:
טוטודייל - פוקימון מים ממחוז ג'וטו.
צ'יקוריטה - פוקימון עשב ממחוז ג'וטו.
טפיג - פוקימון אש ממחוז יונובה.
לאחר שהשיג את התיק, אורביין/טוני מזמין/ה את השחקן למלון ובדרך מספר/ת לו על טורניר בשם "Z-A Royale" בו מאמנים מתחרים אחד נגד השני כדי לעלות בדרגות ולזכות במשאלה.
לאחר היתקלות מול מספר מאמנים (שחשבו שהשחקן משתתף בטורניר ורצו להילחם נגדו), מגיעה למקום הפוקימון פלואט, שמצילה את השניים.
השלושה מגיעים למלון והשחקן פוגש את AZ, יוצרו של הנשק האולטימטיבי ומנהל המלון, שמסכים לתת לשחקן לגור במלון בחינם.
לאחר מכן, השחקן מוזמן להשתתף בטורניר הקרבות ואף מצטרף לקבוצת מאמנים בשם "צוות MZ", אותה אורביין/טוני הקים/ה.
למחרת, השחקן מתוודע לשני חברים נוספים בקבוצה: נבין, מאמן שחלומו הוא להיות מעצב אופנה, ולידה, מאמנת שחולמת להיות רקדנית מקצועית.
עם העלייה בדירוג, השחקן נחשף לפוקימוני המגה ויחד עם חברי קבוצתו מנסה לעצור אותם.
קווסטרטיקו מסיקה שלשחקן יש כישרון בהרגעת מגה פוקימונים עוינים ומחליטה לבקש מחברי קבוצתו של השחקן עזרה בהרגעתם.
לבסוף, מתברר שהמקור לתופעה נמצא במגדל פריזם במרכז העיר, אורביין/טוני מקבל/ת מ-AZ את פלואט ומפתח/ת אותה לצורת המגה שלה כדי לבלום את המכונה אנג' במגדל, אך התוכנית משתבשת.
לבסוף, השחקן, ביחד עם חברי קבוצתו וחברים נוספים שהכיר במהלך הטורניר וכן בעזרתו של הפוקימון זייגארד, מצליח להשיב את המצב לקדמותו וזוכה בטורניר.
המשחק מפותח על ידי חברת גיים פריק שפיתחה את כל המשחקים הראשיים בסדרה ואת המשחק "פוקימון אגדות: ארכאוס".
המשחק הוכרז לראשונה בפרזנטציה לכבוד "יום הפוקימון" ב-27 בפברואר 2024. בסוף הפרזנטציה, הופיע הסמל של התפתחות המגה, מכניקת קרב שהוצגה לראשונה במשחקי "X ו-Y".
פוקניים (שם מדעי: Phocoenidae) היא משפחה של לווייתנאים קטנים הדומים בגודלם לדולפינים.
קיימים שני הבדלים בולטים בין הפוקנות לדולפינים: חוטמן של הפוקנות קצר ושטוח יותר, ושיניהן אינן קוניות כשל הדולפינים (צורתן כצורת את חפירה).
ככל לווייתני השיניים, הפוקנות הן טורפות, המשתמשות ביכולת איכון הד לאיתור טרף ולתיאום ציד קבוצתי.
הן ניזונות מדגים, מדיונונים ומסרטנאים.
משפחת הפוקניים כוללת שישה מינים החיים בכל האוקיינוסים, לרוב בסמוך לחופים.
בנוסף, קיימות אוכלוסיות של אחד המינים, פוקנה הודית, החיות במים מתוקים.
המין הידוע ביותר הוא ככל הנראה פוקנת המפרץ, שנפוץ בחצי הכדור הצפוני.
הפוקנות, לצד הלווייתנאים והדולפינים, הן צאצאים של פרסתנים יבשתיים שחזרו למים לפני כ-50 מיליוני שנים.
במהלך תקופת המיוקן (לפני 23 עד 5 מיליוני שנים), הלווייתנאים החלו להתפצל למשפחות ולמינים שונים.
לפי עדויות של מאובנים, נראה כי הדולפינים והפוקנות התפצלו אלה מאלו לפני כ-15 מיליוני שנים.
הפוקניים מתחלקים לשבעה סוגים, מהם שלושה חיים כיום:
סוג פוקנה חסרת סנפיר (Neophocaena)
סוג ומין יחיד פוקנת דאלי (Phocoenoides dalli)
הפוקנות הן קבוצת הלווייתנאים הקטנה ביותר.
אורך גופן מגיע עד ל-2.5 מטרים; הואקיטה, שהיא הפוקנה הקטנה ביותר, מגיעה לאורך של 1.5 מטרים בלבד.
הפוקנה הקלה ביותר היא הפוקנה ההודית, שמשקלה בין 30 ל-45 קילוגרמים; הכבדה ביותר היא פוקנת דאל שמשקלה נע בין 130 ל-220 קילוגרמים.
סנפירי הצד צרים ומחודדים יחסית.
בשל קוטנן, הפוקנות מאבדות חום בקצב גבוה יותר מיתר הלווייתנאים.
לכן, עליהן לאכול באופן תדיר, ואין הן יכולות לסמוך על מאגרי שומן.
בהיבט זה, ייתכן כי מבנה גופן החסון, המקטין את שטח פני הגוף, נועד לפצות על הגודל ולמזער את איבוד החום.
בנוסף, לפוקנות שכבת שומן עבה שתפקידה לשמור על חום הגוף.
הפוקנות ניזונות בעיקר מדגים, מדיונונים ומסרטנאים.
אף שהן מסוגלות לצלול עד לעומק של 200 מטרים, לרוב הן צדות במים רדודים בסמוך לחופים.
הן נמצאות על-פי רוב בקבוצות קטנות המונות פחות מעשרה פרטים.
לעיתים רחוקות, כמה קבוצות ייצרו להקה גדולה המונה מאות פרטים, אך באופן זמני בלבד.
שחייתן מהירה; כך, פוקנת בורמייסטר היא אחת מהמהירות ביותר בכל סדרת הלווייתנאים, בהגיעה למהירות של כ-55 קילומטרים בשעה.
תוחלת חייהן של הפוקנות נעה בין שמונה לעשר שנים, אולם הן עשויות להגיע גם לגיל 20. לעומת הדולפינים, הפוקנות מציגות אסטרטגיית רבייה R, כלומר באופן גס מאוד מעדיפות כמות על איכות.
פוֹקֵנָה מְצוּיָה או פוקנת המפרץ (שם מדעי: Phocoena phocoena) היא מין יונק ימי המשתייך לסוג פוקנה שבמשפחת הפוקניים.
כפי שמשתמע משמו, פוקנת המפרץ נוטה להישאר סמוך לחופים או לשפכי נהרות, כך שהוא אחד מהפוקנות הידועות ביותר לחובבי צפייה בלווייתנים.
הפוקנה המצויה נפוצה בחצי הכדור הצפוני, במים קרים הקרובים אל החוף, בעיקר באזורים שממוצע הטמפרטורה בהם עומד על בסביבות 15°C.
פוקנה מצויה היא אחד ממיני הפוקנות הקטנים יותר.
בלידה אורכה הוא בסביבות 75 ס"מ.
זכרים בוגרים גדלים עד לאורך של 1.6 מטר ונקבות גדולות עד ל-1.7 מטר.
הנקבות בדרך כלל שוקלות יותר מהזכרים: המשקל המרבי של נקבה הוא 76 ק"ג, לעומת משקל מרבי של 61 ק"ג בזכרים.
רוב הגוף הוא אפור כהה, כשהצדדים מנומרים באפור בהיר.
החלק התחתון של הגוף בהיר, עם פסים כהים לאורכו.
לאחר היריון בן 11 חודש מולידה האם צאצאים.
הצאצאים נולדים לרוב מתקופת האביב ועד אמצע הקיץ ומונקים עד הגיעם לגיל 7–8 חודשים.
הם מגיעים לבגרות מינית בגיל חמש או אף לפני כן.
תוחלת החיים של הפוקנה המצויה היא כ־25 שנה.
מספר יונקים ימיים מתקיפים את הפוקנות מבלי לטרוף אותם, אך יכולים להרוג אותם, כמו דולפינן מצוי וכלב ים אפור.
פוקיס (ביוונית מודרנית: Φωκίδα, ביוונית עתיקה: Φωκίς) היא יחידה אזורית וחבל ארץ היסטורי של יוון.
פוקיס שייכת למחוז מרכז יוון, וממוקמת במרכז יוון התיכונה, בין בויאוטיה במזרח, מפרץ קורינתוס בדרום, אטוליה-אקארנאניה במערב, לבין פתיאוטיס בצפון.
גבולותיה של פוקיס העתיקה היו מצומצמים יותר, והיא גבלה בחבלי הארץ העתיקים של לוקריס ושל דוריס במזרח ובצפון, חבלי ארץ שחלקים נרחבים מהם שייכים ליחידה האזורית המודרנית.
שטחה הכולל של פוקיס המודרנית עומד על 2,210 קמ"ר, ונכון לשנת 2011, אוכלוסייתה מונה 40,343 נפשות, מה שהופך אותה לאחת מהיחידות האזוריות הכי פחות מאוכלסות ביוון.
היישוב הגדול ביותר בפוקיס הוא אמפיסה, שמהווה גם את בירתה המנהלית.
פוקיס העתיקה הייתה מאוכלסת בדלילות, ותושביה, שהתארגנו בפדרציה של שבטים, עסקו בעיקר בחקלאות ומרעה.
חשיבותה ההיסטורית של פוקיס הייתה במיקומה של דלפי בתחומיה: דלפי הייתה מקום מושבו של האורקל מדלפי, שהיה האורקל החשוב ביותר ביוון הקלאסית, והיא הייתה אתר חשוב עבור המאמינים באל אפולו.
בנוסף לכך המקום המקודש בדלפי היה מקדש פאן-הלני, ובמקום זה התחרו פעם בארבע שנים ספורטאים מכל רחבי העולם היווני במשחקים הפיתיים.
בשל החשיבות הדתית של דלפי, הפוקים סבלו מהתערבויות מתמדת בענייניהם מידי שכניהם, והם הותקפו בשורה של מלחמות, הידועות כמלחמות הקודש של דלפי, על ידי הכוחות הבולטים ביוון העתיקה.
פוקס היא רשת שידורי טלוויזיה אמריקאית, השייכת ל-"Fox Entertainment Group", שבבעלות תאגיד "Newscorp".
הרשת נוסדה ב-9 באוקטובר 1986.
בישראל הערוצים של הרשת המשודרים כיום הם ערוץ Fox News ב-yes, ב-HOT ובפרטנר tv; ערוץ Fox Business ב-HOT ובפרטנר tv.
בעבר שודר גם ערוץ Fox Kids ב-yes וב-HOT (שהפך לערוץ ג'טיקס ואז לערוץ דיסני), וערוץ Fox Sports ששודר ב-yes וב-HOT (סיים את שידוריו בישראל ב-2018).
ב-31 בדצמבר 2024 ירדו הערוצים מסלקום tv.
בשנות ה-50 של המאה ה-20 תכננה חברת פוקס המאה ה-20 להקים רשת לשידורי טלוויזיה.
במרץ 1985 החלה התוכנית להתממש.
Newscorp הכינה את הקרקע להקמת רשת פוקס עם רכישת 50% מהאחזקות ב"אולפני פוקס", בשווי 250 מיליון דולר.
עוד באותה שנה היא שילמה 1.55 מיליארד דולר להקמת 6 תחנות שידור עצמאיות בארצות הברית.
באוקטובר 1985 הודיעה חברת "פוקס המאה ה-20" על כוונותיה להקים רשת שידור ארצית שתתחרה בשלוש הרשתות הקיימות (ABC,NBC ו-CBS).
לאחר שרופרט מרדוק, מבעלי "ניוז קורפ", רכש את השליטה המלאה ב"פוקס", הפכו 6 תחנות השידור לתחנות השידור הראשונות של החברה.
התוכנית הראשונה ששודרה בערוץ הייתה תוכנית לייט נייט בשם "The Late Show" ששודרה ב-9 באוקטובר 1986 בהנחיית ג'ואן ריברס.
שידורי הפריים טיים הראשונים של הערוץ החלו למעשה רק ב-5 באפריל 1987 עם שידור הקומדיה נשואים פלוס והמופע של טרייסי אולמן.
לאחר מכן, בכל שבוע נוספה תוכנית חדשה ללוח השידורים.
רוב התוכניות נכשלו ובוטלו לאחר עונה אחת, למעט נשואים פלוס ומשפחת סימפסון.
בעונת הטלוויזיה של 1993 החל הערוץ לשדר בפעם הראשונה במשך 7 לילות באופן קבוע.
שנות ה-90 - חדירה ללב הקהל
פוקס הצליחה לשרוד היכן שערוצים אחרים נכשלו בעבר, כיוון שמספר השעות ששידרה היה בדיוק לפי דרישות משרד התקשורת האמריקאי כדי להיחשב כרשת ארצית.
למרות הגידול המהיר שעבר הערוץ בשנותיו הראשונות, הוא עדיין לא נחשב כמתחרה אמיתי ל-3 הרשתות הגדולות.
הדבר השתנה כשבשנת 1993 קנה הערוץ את הזכויות לשידור ליגת הפוטבול הלאומית (NFL) מ-CBS וגם הצליחה להעביר לשורותיה שחקני חיזוק בדמות שדרני ספורט מפורסמים וגם אנשי הפקה שעבדו בערוצי הספורט השונים.
המהלך התברר כמוצלח מאוד והצליח להחדיר את הערוץ לתודעה הארצית.
שידורי הערוץ באמצע שנות ה-90 כללו בעיקר דרמות שכוונו לקהל צעיר והפכו ללהיטים מידיים, כמו בוורלי הילס 90210, שולחן לחמישה, מלרוז פלייס וסדרת המתח תיקים באפלה.
בעקבות ההצלחה של סדרת האנימציה משפחת סימפסון החלה הרשת להפיק סדרות נוספות בסגנון.
המלך היל, איש משפחה ופיוצ'רמה הן חלק מהסדרות שבאו בעקבות ההחלטה.
שנות ה-2000 - תחרות ראויה
בתחילת שנות ה-2000, פוקס השקיעה את רוב ההפקות של הערוץ בתוכניות ריאליטי כמו "מי רוצה להיות מולטי-מיליונר?" ו"אי הפיתויים".
רוב התוכניות הללו נכשלו ולוח השידורים כלל יותר דרמות שזכו לביקורות טובות כמו 24 והאוס לצד קומדיות כמו מלקולם באמצע ומופע שנות ה-70. שיא ההצלחה של הרשת הגיע ב-2003 כשעלתה תוכנית הכישרונות אמריקן איידול שהצליחה להפוך לתוכנית הנצפית ביותר מבין כל התוכניות בארצות הברית במשך כל הזמן בה שודרה.
שיא ההצלחה הגיע בפברואר 2005, כששודר גמר הסופרבול, שנחשב למשדר הנצפה ביותר באמריקה עם למעלה מ-100 מיליון צופים מדי שנה.
בהמשך רשת פוקס דורגה במקום הראשון בקהל היעד הדמוגרפי של צופים בגילאי 18 עד 49, שנחשב למשמעותי ביותר בקרב המפרסמים.
לקראת סוף העשור הראשון של שנות ה-2000 הצליח הערוץ לייצר להיטים חדשים כמו סדרת המתח פרינג' והקומדיה המוזיקלית Glee שהפכה ללהיט עולמי.
בשנת 2016 שודר ברשת FOX המופע החי של גריז: לייב, שזכה להצלחה אדירה.
בשנת 2019 רשת FOX הוציאה לאור את המופע החי של רנט: לייב בכיכובם של ונסה הדג'נס, ג'ורדן פישר וולנטינה.
בשנת 2019 רשת FOX החלה לשדר את התוכנית SmackDown של ה-WWE.
מאז הקמתה, כיוונה רשת פוקס את עיקרי שידוריה אל הקהל הצעיר, בניגוד ליריבותיה, הרשתות הוותיקות והגדולות (CBS, ABC ו-NBC).
שידורי צפיית-השיא שלה כללו בעיקרן סדרות קומדיה כגון "משפחת סימפסון" ו"נשואים פלוס".
בהמשך שידרה תוכנית מציאות בשם "שוטרים", סדרה העוסקת בסדר יומם של קציני משטרה, ו"המבוקשים ביותר של אמריקה", סדרה העוסקת בתיעוד פשעים אמיתיים.
ההמבורגרים של בוב (מאז 2011)
אבא אמריקאי (American Dad; 2005-רץ)
הזמר במסיכה: אחרי הסרת המסיכה (מאז 2020)
פרסי בחירת הנוער (מאז 1999)
מיס ארצות הברית (מאז 2016)
פרסי המוזיקה של iHeartRadio (מאז 2019)
לוציפר (2016–רץ) – רשת פוקס ביטלה את שידורי התוכנית, אך היא נרכשה על ידי נטפליקס ומשודרת בשירות ההזרמה שלה.
גבר מי שנשאר אחרון (שודר ב2011 עד 2018 בערוץ)
המופע של קליבלנד (The Cleveland Show; 2009-רץ)
Duncanville (שודר ב2020 עד 2022 בערוץ)
עם הצלחתם של NBC עם הספיישל הטלוויזיוני של "צלילי המוסיקה" בשידור חי, FOX שידרו את גריז: לייב בכיכובם של ארון טבייט וונסה הדג'נס.
שזכה לרייטינג גבוה ולהצלחה מסחררת.
בשנת 2016 FOX שידרו את הספיישל "!A Christmas Story: Live" בכיכובם של מאיה רודולף ומתיו ברודריק.
הספיישל לא זכה להצלחה שלה ציפו.
שלוש שנים אחר כך ב-2019, FOX שידרו את הספיישל "!Rent: Live" שנחל כישלון גדול מאוד מצד הקהל ומצד המבקרים.
היו שמועות ש־FOX ישדרו את מחזות הזמר "קברט", "סיפור הפרברים" ו"שיקגו" כספיישלים טלוויזיוניים, אבל אף אחת מהשמועות לא התבררה כנכונה.
נכון לספטמבר 2019, אין ל־FOX תוכניות לשדר מחזות זמר כשידורים חיים.
פוקס-ויזל בע"מ (מוכרת בציבור בשם המותג פוקס) היא חברה ציבורית ישראלית העוסקת בעיצוב, בייצור ובשיווק של ביגוד ואביזרי אופנה.
החברה נסחרת בבורסה לניירות ערך בתל אביב ושולטת גם בחברות "ריטיילורס" ו"טרמינל איקס" הנסחרות גם הן בבורסה.
שלוש החברות כלולות במדד תל אביב רשתות שיווק.
חברת "טריקו פוקס בע"מ" נוסדה בשנת 1942 על ידי משפחת פוקס.
המנכ"ל אברהם פוקס שקיבל עליו את ניהול המפעל בגיל 17 בעקבות מות אביו, פיתח את החברה, מחברה העוסקת בייצור הלבשה תחתונה לחברה המייצרת חולצות טי.
בשנת 1992 פתחו בני משפחת ויזל את חברת "ויזל שיווק בע"מ" שעסקה בשיווק סיטונאי של מוצרי פוקס.
החברה, באמצעות זיכיון לפתיחת חנויות, החלה גם מוכרת את הבגדים בחנויות המיועדות לשיווק המותג FOX, ולא רק בחנויות אופנה אחרות.
שבע שנים מאוחר יותר, בשנת 1999, החליטו "טריקו פוקס בע"מ" ו-"ויזל שיווק טקסטיל בע"מ" להתמזג, ונוסדה רשת FOX KIDS למכירת בגדי ילדים.
שנה לאחר מכן נחתם הסכם המיזוג על בסיס בעלות שווה, ובשנת 2002 הונפקה "פוקס-ויזל בע"מ" בבורסה.
רשת "FOX MEN" פוצלה מתוך חברת האם FOX באותה שנה ובתוך שנה נוספת פתחה הרשת 15 סניפים.
ב-2003 פתחה החברה את רשת "FOX BABY" למכירת בגדי תינוקות.
בשנת 2004 החלה פוקס לפתוח סניפים מחוץ לישראל בשיתוף עם חברות מקומיות.
החנות הראשונה נפתחה בסינגפור, ונכון לסוף שנת 2020 פועלות 109 נקודות מכירה ב-6 מדינות.
בשנת 2013 הודיעה החברה כי היא מתכננת לפתוח סניף ברמאללה בעזרת זכיין מקומי.
ב-2015 חתמה FOX עם מועדון הכדורסל מכבי תל אביב על הסכם חסות, בעלות של 1.5 מיליון דולר למשך 5 שנים.
משרדי החברה צפויים לעבור מאיירפורט סיטי למתחם ביג פאשן בפתח תקווה לאחר שנחתם הסכם להשכרת שטחי משרדים בבניין הראשון בפרויקט שיאוכלס רק בשנת 2026.
הקבוצה מקימה מגה-מרלו"ג מתקדם באזור בית שמש.
מהגדולים מסוגו בעולם, אשר ישמש את מרבית מותגי הקבוצה.
סניפי הקבוצה מתחלקים למספר מותגים, הפונים לקהלי יעד שונים:
FOX – סניפים רגילים המכילים בעיקר בגדי נשים
Fox Men – בגדי גברים
Fox Baby – בגדים לפעוטות
Fox Kids – בגדים לילדים וילדות
Fox Home – כלים לבית למטבח וטקסטיל לבית
קבוצת פוקס היא בעלת הזיכיון לכ-20 מותגים בינלאומיים, בהם מנגו, אמריקן איגל, בילבונג, רשת חנויות הצעצועים ג'מבו ובגדי ילדים עם דמויות של חברת וולט דיסני.
בשנת 2021 פורסם כי קבוצת פוקס נמצאת במשא ומתן לקבלת זיכיון בישראל של רשת חנויות הנוחות סבן אילבן, נעלי הספורט קונברס ורשת מועדוני המוזיקה זאפה.
בספטמבר 2021 חתמה על הסכם זיכיון להקמת רשת חנויות "פליינג טייגר קופנהגן" בישראל.
באפריל 2023 חתמו קבוצת פוקס וקבוצת ירזין סלע על הסכם לזיכיון בישראל של רשת הקפה והכריכים .
ביוני 2024 הודיעה רשת פרט א מנז'ה על ביטול ההסכם, עקב מלחמת חרבות ברזל, ובהמשך הסכימה לשלם ליזמים הישראלים פיצוי בסך 15 מיליון ש"ח על ביטול ההסכם.
בשנת 2025, רכשה טרמינל איקס את מותג האופנה והתכשיטים AINKER.
החברה נודעה במסעות הפרסום הפרובוקטיביים שלה, בהם רמיזות מיניות רבות.
בין השאר השתתפו בפרסום דוגמנים מפורסמים שהיו: דודי בלסר, מאיה ישעיהו, איתן אורבך, יעל בר זוהר, יהודה לוי, אסתי גינזבורג, מייקל לואיס, נעם טור ובר רפאלי.
בשנת 2005 החליטה החברה, בצעד חריג, לא לפרסם באמצעות הטלוויזיה, אלא רק באמצעות קטלוג מהודר אותו הפיצה בכמיליון עותקים.
בשנה שלאחר מכן חזרה החברה לפרסום טלוויזיוני, לטענתם עקב קשיים טכניים בהפקת הקטלוג.
תאגיד פוקס פתח בנובמבר 2017 חברה נפרדת המפעילה אתר קניות מקוון בשם "Terminal X", בו נמכרים מוצרים ממותגי החברה וממותגים בינלאומיים אחרים.
ב-28 ביולי 2021 נרשמה החברה למסחר בבורסה לניירות ערך בתל אביב בסימול "טרקס".
נכון לנובמבר 2021 מחזיקה חברת פוקס-ויזל ב-51.93% ממניות החברה.
במרץ 2025 חתמה Terminal X על מזכר הבנות לרכישת 51% ממותג האופנה והתכשיטים הישראלי AINKER.
ב-19 במאי 2021 נרשמה החברה למסחר בבורסה לניירות ערך בתל אביב בסימול "רטלס".
נכון לנובמבר 2021 מחזיקה חברת פוקס-ויזל ב-55.74% ממניות החברה וחברת פוט לוקר האמריקאית ב-10%.
ביולי 2022 רכשה ריטיילורס את החזקותיה של חברת "פוט לוקר אירופה" בחברה ההולנדית "חברת נייקי המשותפת" תמורת 10 מיליון אירו.
בכך הושלמה השליטה בחברה המפעילה חנויות מותג של נייקי בשבע מדינות באירופה.
בשנת 2024 רכשה החברה 33 חנויות נייקי באוסטרליה ובניו זילנד ו-12 חנויות בצרפת.
בשנת 2009 הרשיע בית משפט השלום בראשון לציון את הרשת ומנהלה בהטעיית צרכנים.
בעלי מניות עיקריים (נכון ל-5 בנובמבר 2021)
אברהם פוקס (באמצעות "טריקו פוקס בע"מ") – שיעור אחזקה של 24.41%
ויזל אחזקות א.י.ה בע"מ – שיעור אחזקה של 21.5%
אלטשולר שחם – שיעור אחזקה של 16.64% (באמצעות 2 קרנות נפרדות)
שאר המניות מוחזקות על ידי הציבור.
פוּקִינְג הוא כפר אוסטרי במערב מדינת אוסטריה עילית, המונה כמאה תושבים, ומשתייך לרשות המקומית טארסדורף במחוז בראונאו אם אין, בקרבת זלצבורג.
המקום נודע בשמו לפחות משנת 1070 ובכתיב Fucking החל משנת 1760. מקור השם הוא במנהיג בווארי בשם פוקו (Focko) שחי במאה השישית.
"ינג" היא סיומת גרמאנית המציינת "אנשים", כך שהשם פוקינג משמעו "מושבם של אנשי פוקו".
שילוט הדרכים המציין את שם היישוב קרץ לתיירים דוברי אנגלית, עקב משמעותו הגסה כמילה באנגלית, אף כי הגייתו המקומית שונה מהגייתו באנגלית.
רבים היו עוצרים כדי להצטלם לצדו, ומקרי גנבה נשנים הכבידו על הוצאות הרשות המקומית.
בחודש אוגוסט 2005 הותקנו שלטים המרותכים ליסודות פלדה מבוטנים, כדי להקשות על גנבתם.
הצעות להחליף את שם הכפר נדחו במשאלים שהתקיימו בקרב תושבי הרשות המקומית בשנים 1996, 2004 ו-2012.
פרנסי העיירה ניצלו את העובדה שהמילה hell בגרמנית משמעותה בהיר ונתנו זיכיון למבשלת בירה אוסטרית לייצר בירה בשם "Fucking Hell".
ב-17 בנובמבר 2020 החליטה מועצת הכפר, לאחר הצבעת התושבים, על שינוי שם הכפר ל-Fugging, שם שהגייתו זהה לזו של Fucking בניב המדובר באותו אזור.
השינוי נכנס לתוקף ב-1 בינואר 2021.
פוקנה ממושקפת (שם מדעי: Phocoena dioptrica) הוא מין ממשפחת הפוקניים שבתת-סדרה לווייתני שיניים, הנראה רק לעיתים רחוקות.
מסביב לעיניו טבעות כהות וייחודיות המבדילות אותו בבירור ממיני פוקנות אחרים ומעניקות לו את שמו.
מסביב לטבעות הכהות נמצאות על-פי רוב גם טבעות בהירות יותר.
הפוקנה הממושקפת תוארה לראשונה על ידי חוקר הטבע הצרפתי פרננדו להיל (Lahille) ב-1912, על בסיס פרט שנצפה בחוף הסמוך לבואנוס איירס.
השם הספציפי של המין (dioptrica) מרמז על הטבעות המקיפות את עיניו.
גופה של הפוקנה הממושקפת חסון.
ראשה קטן ואין לה חוטם.
גבה שחור בעוד שבטנה לבנה.
עיניה שחורות, מוקפות בטבעות לבנות.
על צדו העליון של הזנב נמתח פס לבן.
סנפיר הגב גדול ומעוגל בקצהו.
אורכן של הפוקנות לאחר הלידה הוא כ-80 סנטימטרים.
בבגרות הזכרים מגיעים לאורך של כ-2.2 מטרים, והנקבות - מעט פחות.
משקל הפוקנות הבוגרות - בין 60 ל-84 קילוגרמים.
תזונת הפוקנה הממושקפת מתבססת בעיקר על דיונונים ודגים, אך גם על תמנונים, חסילונים, רכיכות וסרטנאים אחרים.
הפוקנות הממושקפות חיות בקבוצות שגודלן עשוי להגיע עד 25 פרטים.
הן שוחות במהירות ובזריזות, ולרוב נמנעות מקרבה לסירות.
תפוצת הפוקנה הממושקפת סובבת כפי הנראה את הקוטב הדרומי.
שלדים רבים נמצאו באזור ארץ האש, ולכן נראה כי אזור זה מבוקר תכופות על ידי הפוקנות.
בנוסף, נצפו פוקנות ליד חופי ברזיל, איי פוקלנד ואיי ג'ורג'יה הדרומית (באוקיינוס האטלנטי), אוקלנד, טסמניה ודרום אוסטרליה (בדרום האוקיינוס השקט), ואיי הרד ואיי קרגלן (בדרום האוקיינוס ההודי).
הנקודה הדרומית ביותר בה נצפתה פוקנה ממושקפת היא במעבר דרייק.
פוקנה הודית (שם מדעי: Neophocaena phocaenoides), היא אחד משישה מינים במשפחת הפוקניים והיא המין היחיד בסוג Neophocaena.
המאפיין הבולט ביותר של הפוקנה ההודית הוא היעדר הסנפיר הגבי.
במקום זה, קיימת גבשושית רכסית נמוכה וצרה.
בשל זאת, ובשל ראשה המעוגל, צורתה של הפוקנה מזכירה צורת צלופח.
צבעה של הפוקנה אפור בהיר ואחיד.
הגורים שחורים בהיוולדם, כשרק אזור קטן בגבם אפור, אולם צבעם משתנה לחלוטין לאחר ארבעה עד שישה חודשים.
אורכה של הפוקנה בבגרות נע בין 150 ל-190 סנטימטרים, ומשקלה - בין 30 ל-45 קילוגרמים.
בכך היא מהקטנות שבמיני הלווייתנאים.
הזכרים מגיעים לבגרות מינית בגיל 4 עד 6 שנים, והנקבות - בגיל 6 עד 9 שנים.
בדומה לפוקנות אחרות, התנהגותה של הפוקנה ההודית אינה קופצנית וחיננית כשל קרוביה הדולפינים.
שחייתה איטית, והיא מתקרבת לפני המים רק כדי לנשום.
רק לעיתים רחוקות היא קופצת אל מחוץ למים.
הזמן המרבי בין נשימה לנשימה נע בין 11 ל-15 שניות.
על פי רוב היא נעה בקבוצות קטנות שגודלן לא עולה על ארבעה פרטים, אולם גם קבוצות גדולות יותר (50 פרטים) נצפו.
פעמים רבות היא תימצא בגפה או יחד עם צאצאה.
הפוקנה ההודית ניזונה בעיקר מחסרי חוליות ומסילוניות (כגון דיונונים) הנמצאים בסמוך לקרקעית.
בנוסף היא ניזונה מדגים ומחסילונים.
הפוקנה היא טורף אופורטוניסטי המסתמך על היצע המזון באזור תפוצתו.
לעיתים הם גם יאכלו מזון מן הצומח.
הפוקנה ההודית מגיעה לבגרות מינית עד גיל שנתיים.
ההזדווגות מתרחשת בדרך-כלל בסוף האביב או בקיץ.
משך ההיריון בין 10 ל-11 חודשים, ובסופו ממליטה הנקבה בדרך-כלל גור יחיד.
בתחילת חייו הגור צמוד לגב אמו שנושאת אותו.
הגורים נגמלים מיניקה בגיל 6 עד 15 חודשים.
הפוקנה ההודית חיה בסמוך לחופי אסיה, ובמיוחד סביב לקוריאה, להודו, לסין, לאינדונזיה, לבנגלדש וליפן.
אוכלוסייה ייחודית החיה במים מתוקים (תת-מין N.
גבול תפוצתם המערבי הוא המפרץ הפרסי.
בכל תחום תפוצתן הפוקנות נשארות במים רדודים (עד 50 מטרים), קרוב לחוף ובדרך-כלל באזורים עם קרקעית חולית.
האוכלוסייה של הפוקנה שחיה במימיה של יפן מבודדת גאוגרפית מיתר האוכלוסיות על ידי המים העמוקים המפרידים בין יפן לאסיה היבשתית.
פוקימון אודם וספיר הם שני המשחקים הראשונים בדור השלישי בסדרת משחקי הפוקימון, אשר פותחו על ידי Game Freak והופצו על ידי נינטנדו לGame Boy Advance.
המשחקים יצאו לאור ביפן בסוף שנת 2002 ובעולם בשנת 2003. פוקימון ברקת היא גרסה מיוחדת של המשחקים, שראתה אור שנתיים לאחר מכן.
שלושת המשחקים הללו מהווים יחדיו את הדור השלישי בסדרת המשחקים, וידועים בתור "הדור המתקדם".
המשחקיות ויעדי המשחק לא כמעט ולא השתנו מהמשחקים הקודמים.
השליטה דומה, מטרת המשחק נשארה ללכוד את כל הפוקימונים ולהביס את רביעיית העילית (קבוצת מאמני פוקימונים הטובה באזור).
תכונות נוספות כגון קרבות כפולים ויכולות מיוחדות לפוקימונים נוספו.
המשחקים זכו לביקורות חיוביות ברובן, אם כי הדעות היו חלוקות בעיקר בגלל המשחקיות שנשארה זהה.
המשחקים מכרו מעט פחות מן המשחקים הקודמים, אך עדיין זכו להצלחה מסחרית רחבה.
נמכרו כ-13 מיליון עותקים, עובדה שזיכתה את המשחקים בתואר המשחקים הנמכרים ביותר לקונסולת ה-Game Boy Advance.
בנובמבר 2014 יצאו גרסאות מחודשות לאודם וספיר ששמן: אומגה רובי ואלפא ספיר.
פוקימון שחור ולבן הם שני משחקי וידאו מסוג משחק תפקידים אשר פותחו על ידי Game Freak והופצו על ידי נינטנדו ל-נינטנדו DS.
שני המשחקים הללו מציגים לראשונה את הדור החמישי של משחקי הפוקימון.
המשחקים יצאו לראשונה ביפן ב-18 בספטמבר 2010, ובשאר העולם במרץ 2011.
כמו במשחקים הקודמים בסדרה, עלילת המשחקים עוקבת אחר מסעו של מאמן פוקימונים צעיר, הפעם במחוז יונובה.
במהלך המשחק השחקן מאמן את הפוקימונים שלו בקרבות, על מנת להביס את רביעיית העילית במחוז, ומסכל מזימה של ארגון פשיעה בשם צוות פלזמה.
הדור החמישי שמופיע לראשונה במשחקים אלו, מציג יותר מ-150 פוקימונים נוספים לזיכיון, וכולל תכונות חדשות, כגון מעבר עונות, אנימציה מלאה לדמויות הפוקימונים וקרבות משולשים.
שני המשחקים נפרדים ביניהם, ומציגים עלילה דומה מלבד מספר שינויים, ומספר זני פוקימונים ייחודיים.
לכן, על מנת להשלים את הפוקדע, יש להעביר פוקימונים ביניהם.
עם שחרורם, קיבלו המשחקים ביקורות חיוביות.
מבקרים שיבחו את השיפורים במשחקיות, ומספר פוקימונים חדשים שהוצגו.
הדעות היו חלוקות בנוגע לעיצוב הדמויות, ומספר מבקרים חשו כי המשחק לא חידש מספיק כמצופה ממנו.
עם זאת, המשחק זכה להצלחה מסחרית גדולה.
עוד לפני יצאת המשחק, הוזמנו מראש כמיליון עותקים, ונמכרו בהמשך כ-15 מיליון (נכון ל-2016), עובדה שהציבה את פוקימון שחור ולבן בין המשחקים הנמכרים ביותר ל-Nintendo DS.
שני משחקי המשך לפוקימון שחור ולבן, פוקימון שחור 2 ולבן 2 יצאו ביפן ב-23 ביוני 2012, גם הם ל-נינטנדו DS, ובגרסה האנגלית ב-7 באוקטובר 2012, והללו נמכרו בכ-7.8 מיליון עותקים.
פוקינג היא עיירה קטנה במרכז אוסטריה עילית במחוז לינץ.
העיר הוקמה בתקופה הרומית, בסמיכות לדרך הסלולה, אך האזכור הראשון של העיר בכתב הוא משנת 1289. במהלך המלחמות הנפוליאוניות נכבשה העיר מספר פעמים.
בשנת 1918, הוקמה אוסטריה עילית, ושטחה כלל גם את העיר.
העיר נכבשה באנשלוס ב-13 במרץ 1938, והשתייכה לגאו "דנובה עילית".
לאחר סיום מלחמת העולם השנייה, הוקמה שוב אוסטריה עילית, ופוקינג בכללה.
העיר מושכת תיירות אליה, בעיקר בזכות המנזר הבניימי שבה.
בעיר כמו כן תחנת כוח הידרו-אלקטרית הגדולה מסוגה באוסטריה.
כמו כן בעיר אגם מלאכותי שנוצר במהלך שנות ה-70.
פוקס-קצ'ר הוא סרט דרמה ביוגרפי אמריקאי עטור שבחים בבימויו של בנט מילר (שמועמד לפרס אוסקר לבמאי הטוב ביותר בטקס פרסי אוסקר ה-87) ובכיכובם של צ'נינג טייטום, מארק רופאלו וסטיב קארל שמגלמים שני אחים, אלופים אולימפיים לשעבר בהיאבקות, שמוצאים עצמם מעורבים בקשר עם עשיר נוירוטי בשם ג'ון דופונט.
הסרט היה מועמד לפרס גלובוס הזהב לסרט הדרמה הטוב ביותר לשנת 2014.
הסרט מבוסס במידת מה על אירועים אמיתיים שהתרחשו כאשר מאמן ההיאבקות ג'ון דופונט גייס את הספורטאי מארק שולץ ואחיו דייב שולץ על מנת להתחרות באליפויות העולם, באליפויות הלאומיות ובאולימפיאדה בתחום ההיאבקות.
הסרט מגולל גם את קורות הרצח הטראגי של דייב שולץ בידי דופונט בינואר 1996.
הסרט היה חלק מתחרות דקל הזהב בפסטיבל הקולנוע בקאן בשנת 2014 והבמאי זכה בפרס הבמאי הטוב ביותר.
הסרט היה מועמד בשלוש קטגוריות שונות בפרס גלובוס הזהב ובחמש קטגוריות שונות בפרס האוסקר.
זהו הסרט הראשון שמועמד לפרס הבמאי הטוב ביותר אך לא מועמד בקטגוריית הסרט הטוב ביותר, מאז שנת 2008.
המתאבק האולימפי מארק שולץ מדבר אל תלמידי בית ספר תיכון, במקום אחיו הבכור, דייב שולץ.
שניהם זכו במדליית זהב באולימפיאדת לוס אנג'לס אך חרף הישגיו מארק חש שאחיו מאפיל עליו.
התמורה להרצאות היא פעוטה, ונראה שלאחר שהגיע לפסגת השאיפות בספורט - מדליית זהב אולימפית - הוא חי חיי דלות.
עם מארק יוצר קשר מאמן היאבקות חובב, מיליונר בשם ג'ון דופונט שמארגן לו טיסה במסוק אל החווה שלו, המהווה מתקן אימון.
דופונט מזמין את שולץ להצטרף לצוות ההיאבקות "פוקס קצ'ר" כדי להתאמן לקראת אליפות העולם בהיאבקות.
מארק מקבל את ההצעה בעוד דופונט מציע לו לצרף גם את אחיו דייב.
דייב מסרב משום שהוא לא מעוניין לעקור את משפחתו, רעייתו ושני ילדיו, ממקום מגוריהם, ומארק נוסע לבדו.
מארק נשאר אורח בביתו של דופונט.
במהלך אימוניו הוא מתחזק ומצליח לזכות באליפות העולם בהיאבקות לשנת 1987. דופונט מברך אותו ויחד השניים מפתחים סוג של ידידות.
דופונט חושף את מארק לשימוש בקוקאין ועד מהרה מתחיל להשתמש בסמים בקביעות.
במקביל מתבהרת התמונה: ג'ון חי בצילה של אימו, ג'ין, שמשקיעה את זמנה והונה בטיפוח סוסים גזעיים והשתתפות נבחרת הסוסים שלה בתחרויות רכיבה.
האם מאמינה שהיאבקות היא ספורט נחות והיא אינה רוצה שבנה יעסוק בכך.
יום אחד מארק וחבריו לצוות לוקחים בוקר חופשי מאימונים כדי לצפות באמנויות לחימה בטלוויזיה, דופונט מתרגז באופן לא רציונלי ומטיח במארק שהוא אינו רוצה לצרף את אחיו לאימונים.
הוא תוקף את מארק ומקלל אותו תוך שהוא דורש שדייב יצטרף בכל מחיר.
דייב מחליט לעבור עם משפחתו כדי להצטרף לצוות האימונים "פוקס קצ'ר".
מארק שנפגע מדופונט מחליט לעבוד ולהתאמן לבדו, תוך שהוא שומר מרחק מדופונט ואף מאחיו דייב.
כשהצוות מתכונן לתחרות ההיאבקות של אולימפיאדת הקיץ בסיאול של שנת 1988, אמו של דופונט נכנסת לצפות באימון.
ג'ון דופונט מנסה ליצור מראית עין כאילו הוא זה שמנהל את האימונים, אולם עד מהרה האם עוזבת את המקום.
בסיבוב הראשון במבחני האולימפיאדה מארק מפסיד.
עצבני על הכישלון הוא הורס את החדר ורק דייב מצליח לפרוץ לחדר לאחר שאחיו לא עונה לטלפונים.
הם עובדים יחד וכשמארק מתאמן דייב מונע מדופונט מלדבר עם מארק.
מארק מתחרה היטב ולבסוף מנצח ומשיג את הנדרש על מנת להצטרף לנבחרת האולימפית.
דייב מבחין שדופונט נעלם ומאוחר יותר מתברר שדופונט עזב משנודע לו על מות אמו.
מארק מספר לדייב שהוא מבין שהוא לא יכול להישאר במתקן האימונים של דופונט והוא מבקש מדייב לעזוב איתו.
במהלך צילומי סרט תעודה דייב מתבקש להלל את דופונט ומארק מאבד את התנאי שלו להישארותו שם והוא מנהל מגעים עם דופונט כדי שזה ימשיך לתמוך בו מבחינה כספית.
מאוחר יותר, דופונט נראה לבדו בחדר העיטורים שבאחוזתו הפרטית בעודו צופה בסרט התעודה, שמסתיים כשמארק משבח את דופונט בנאום שדופונט הכתיב לו לאחר זכייתו באליפות העולם 1987. דופונט קורא אליו את אחד משומריו והם נוסעים לביתו של דייב, שם הם מוצאים אותו עובד על רכבו.
כאשר דייב מתקרב לרכבו של דופונט כדי לברכו, דופונט מתעצבן על דייב ללא סיבה נראית לעין ויורה בו שלוש פעמים מטווח אפס.
רעייתו של דייב, ננסי, מחייגת למוקד החירום כשדופונט נמלט מהמקום, בעוד היא רצה אל בעלה שמת בזרועותיה.
מאוחר יותר דופונט נלקח למעצר מחוץ לביתו, בעוד מארק שולץ מתכונן לקרב באמנויות לחימה משולבות.
צ'נינג טייטום - מארק שולץ
מארק רופאלו - דייב שולץ
סטיב קארל - ג'ון דופונט
ונסה רדגרייב - ג'ין דופונט
סיינה מילר - ננסי שולץ
פוקנת דאל (שם מדעי: Phocoenoides dalli) היא מין של פוקנה יחידה בסוגה החיה באזור צפון האוקיינוס השקט.
היא קרויה ע"ש החוקר "ויליאם הילי דאל" (William Healey Dall).
תחום התפוצה שלהם הוא ממערב לחופים הצפון-מרכזיים של ארצות הברית ועד חופי סיביר וצפון סין במזרח.
לפוקנה גוף שחור עם שוליים אחוריים וקצוות זנב לבנים וכן סנפיר גב לבן עד לקצה, מה שמזכיר מעט את צורת הגוף של האורקה.
יש להם גוף חזק וראש שחור וקטן יחסית.
אורכו הממוצע 2.3 מ' ומשקלו 130-220 ק"ג., מה שהופך אותה לגדולה במיני משפחתה.
הם אוכלי דיונונים ודגים קטנים כמו מליח, אנשובי, סרדין, מקרל, בקלה ורמחניים.
כמו כן הם צוללים כדי לדוג אורנוניים.
לעיתים הם גם יאכלו קריל, אך הוא לא חשוב בתזונתם.
הטורפים העיקריים שלהם הם הקטלן והעמלץ הלבן, עם זאת הפוקנה מהירה מאוד ויכולה להגיע בבריחה למהירות של 55 קמ"ש.
לעיתים הפוקנות והאורקות נצפו שוחים יחד בלי שהאורקות יטרפו את הפוקנות.
הפוקנות נוטות לצלול הרבה ולעומק של עד 94 מטר.
הם ביישנים יחסית ולא קופצות מעל פני המים.
תפוצתם רחבה והם לא נמצאות בסכנת הכחדה.
פוקנת בורמייסטר (שם מדעי: Phocoena spinipinnis) היא מין ממשפחת הפוקניים החיה לאורך חופי אמריקה הדרומית.
פוקנה זו כמעט ולא נצפתה בטבע אבל נמצאו הרבה פרטים שמתו על החוף.
צבע פוקנה זו שחור או אפור כהה והיא דומה מאוד לפוקנת המפרץ הנפוצה.
אורכה עד 150 ס"מ ומשקלה 50-75 ק"ג, אם כי נצפו פרטים במשקל 105 ק"ג - היא בין המינים הקטנים שבסדרת הלווייתנאים.
הם בעלי פתח נשימה מעל הראש והחוטם מעוגל כמו רוב מיני הפוקנה וכן שיניהם בצורת אתים קטנים.
הסנפיר הגבי ייחודי להם כשהוא מצוי בתחילת הזנב וקצה הגב כמו לווייתני מזיפה אך משולש כמו לווייתני שיניים.
דבר זה עוזר להבדיל בינו למינים החיים באותם אזורים כמו דולפין צ'יליאני.
הפוקנה חיה במים עמוקים וגם ברדודים והיא נכנסת גם למים מתוקים כמו לנהר ולדיביה שבצ'ילה עד 50 ק"מ מהחופים.
הם נפוצים באוקיינוס השקט מפרו עד ארץ האש ובאוקיינוס האטלנטי צפונה עד חופי ברזיל.
האוכלוסיות לא בולטות מאוד בים.
זהו לווייתן ביישן שנוטה לחיות לבד או בזוגות בודדים, אם כי בתצפית אחת התגלו 70 פרטים בלהקה.
הם ניזונים מלהקות דגים שונים באוקיינוס כמו אנשובי, בקלה ומקרל.
הם שוחים במהירות מרשימה כדי לתפוס את טרפם ולברוח מאויבים כמו כרישים ולווייתן האורקה.
מין זה נמצא בירידה עקב ציד הנפוץ לאורך חופים מעטים (לבשר ולשומן וכן לפתיונות לכרישים).
כמו כן הם נתקעים ברשתות והאוכלוסייה של הדגים מצטמצמת בהרבה מקומות.
דברים אלו משפיעים על מצב האוכלוסיות שם ככה לא בולטות מדי.
עם זאת לא ברור מה מצב שימורם.
פוקנה (שם מדעי: Phocoena) הוא סוג של לווייתני שיניים ממשפחת הפוקניים והם הסוג הגדול ביותר במשפחה.
לווייתנים אלה חיים בימים טרופיים וקרים לאורך החופים ואף בנהרות.
הם קטנים ביותר ומזכירים בצורתם דולפינים חסרי מקור ובעלי גוף מעוגל.
הקטנה בבני הסוג הואקיטה מגיעה לאורך של 140 ס"מ בלבד והיא כמעט הקטנה מכל הלווייתנים.
ואקיטה (Phocoena sinus) - מצויה בסכנת הכחדה חמורה
פוקימון שמש (ביפנית: ポケットモンスター サン; ברומאג'י: Poketto Monsutā San; באנגלית: Pokémon Sun Version) ופוקימון ירח (ביפנית: ポケットモンスター ムーン; ברומאג'י: Poketto Monsutā Mūn; באנגלית: Pokémon Moon Version) הם שני משחקי וידאו מסוג משחק תפקידים אשר פותחו על ידי Game Freak והופצו על ידי נינטנדו ל־נינטנדו 3DS.
שני המשחקים הללו מציגים לראשונה את הדור השביעי של משחקי הפוקימון.
המשחקים יצאו לראשונה ביפן וברחבי העולם ב־23 בנובמבר 2016 וממשיך את המשחקים הקודמים בסדרה אומגה רובי ואלפא ספיר.
כמו במשחקים הקודמים בסדרה, עלילת המשחקים עוקבת אחר מסעו של מאמן פוקימונים צעיר במחוז השביעי.
כמו המשחקים הקודמים לו בסדרה, המשחק הוא בגרפיקה תלת־ממדית.
ומציג בנוסף את ההתפתחות המיוחדת הנקראת "מגה התפתחות" (מגה אבולוציה) שהייתה זמינה בשני המשחקים הקודמים לסדרה, ובנוסף מציגה פיצ'ר חדש הנקרא "מהלכי Z" אשר חלקם מתאימים לפוקימונים מסוימים וחלקם מתאימים למתקפות מסוימות.
רוב המבקרים שיבחו את ההתקדמות בזמן המשחק ואת החידוש שהביאו לזיכיון ובנוסף חלקם טענו שהמשחק הציג עלילה מעניינת מקודמיו.
ובנוסף המשחק נמכר ב־1.9 מיליון עותקים בשלושת הימים הראשונים להפצתו כאשר היה בדרך לשבור את השיא של המשחק הנמכר ביותר לנינטנדו 3DS.
ביום הראשון ליציאת המשחק נשלחו כ-10 מיליון יחידות ברחבי העולם (שהוזמנו מראש) ומהר מאוד הנותרות אזלו מן המלאי.
נכון ל 31 במרץ 2017, נמכרו מעל לכ-15 מיליון עותקים של פוקימון סאן ו־מון ברכבי העולם והם רשמית במקום השני של הכותרים הנמכרים ביותר ל־נינטנדו 3DS, כאשר במקום הראשון הם הכותרים מאותה הסדרה פוקימון X ו-Y.
המשחק מציג לראשונה את דור שבע, דור זה מציג לראשונה את מחוז אלולה שנבנה בהשראת קבוצת האיים הוואי.
אשר מחולק לארבעה איים ועל כל אי שומר פוקימון אגדי הנקרא טאפו.
שומר האי מלמלה - טאפו קוקו.
שומר האי אקלה - טאפו להלה.
שומר האי אולה-אולה - טאפו בולו.
שומר האי פוני - טאפו פיני.
בנוסף ישנו אי מכני נוסף הנקרא אי אתר שנוצר על ידי צוות אתר במטרה לשמש מקלט לפוקימונים.
מכיוון שהמשחק מציג מחוז חדש אז נראים לראשונה הפוקימונים ההתחלתיים שלו, בנוסף לכל התפתחות שלישית של פוקימון התחלתי יש "מהלך Z" הניתן לשימוש על ידי פוקימון זה בלבד.
פוקימונים אלה ניתנים בתחילת המשחק מפרופסור קוקוי.
פוקימון התחלתי מסוג אש: ליטן - (מתפתח ל-) טורקט - (מתפתח ל-) אינסרואר
פוקימון התחלתי מסוג דשא: ראולט - (מתפתח ל-) דארטריקס - (מתפתח ל-) דיסדואיי
פוקימון התחלתי מסוג מים: פופליו - (מתפתח ל-) בריון - (מתפתח ל-) פרימרינה
פוקימון קריסטל (ביפנית: ポケットモンスター クリスタルバージョン; ברומאג'י: Poketto Monsutā Kurisutaru Bājon; באנגלית: Pokémon Crystal Version) הוא משחק משחק תפקידים ממוחשב שפותח על ידי חברת Game Freak ופורסם על ידי נינטנדו לקונסולה הניידת גיים בוי קולור.
פוקימון קריסטל היא גרסה משופרת של פוקימון זהב וכסף, והיא חלק מהדור השני של סדרת משחקי הווידאו של פוקימון.
הגרסה שוחררה ביפן ב-14 בדצמבר 2000, בצפון אמריקה ב-29 ביולי 2001 ובאירופה ב-2 בנובמבר 2001.
ב-26 בינואר 2018, פוקימון קריסטל שוחררה ברחבי העולם בקונסולת Nintendo 3DS Virtual.
פוקימון קריסטל זהה במידה רבה לגרסת זהב וכסף, על אף שכולל תכונות חדשות.
יחד עם זהב וכסף, הוא אחד ממשחקי הפוקימון הראשונים המאפשרים לשחקן לבחור את המין של הדמות שלו, ואילו בעבר הדמות הייתה תמיד זכר.
כמו כן, נוספו אנימציות לפוקימונים; למשל, כאשר סינדקוויל נכנס לקרב, הלהבות על גבו מהבהבות.
תכונה זו נעלמה בפוקימון רובי ספיר ופוקימון אדום אש וירוק עלה, אך הופיעה בכל המשחקים הבאים החל מפוקימון ברקת.
התוספת הגדולה ביותר של המשחק הייתה מגדל הקרב, בניין חדש המאפשר לשחקנים להשתתף במריבות כמו בפוקימון אצטדיון.
המהדורה היפנית של המשחק נקלטה באופן בלעדי עם המתאם הנייד GB, מכשיר המאפשר חיבור עם שחקנים אחרים באמצעות הטלפון הנייד.
פוקימון קריסטל זכה לביקורות חיוביות מהמבקרים, אם כי רבים ציינו שאין מספיק תוספות ופיצ'רים חדשים כדי להגדיר את השינוי מפוקימון זהב וכסף באופן משמעותי.
קרייג האריס מ-IGN הגדיר את המשחק "יוצא מן הכלל" ודירג אותו ב-9 מתוך 10. ביפן, מגזין Famitsu דירג את המשחק ב-34 מתוך 40 נקודות.
קריסטל היה המשחק השני הכי נמכר בקונסולת Game Boy Color ביפן, עם 1,871,307 עותקים שנמכרו.
פוקימון צינוק מסתורי: שערים לאינסוף (ביפנית: ポケモン不思議のダンジョン マグナゲートと∞迷宮) הוא משחק וידאו מסוג משחק תפקידים השייך לפוקימון שפותח על ידי ספייק צ'ונסופט, פורסם על ידי חברת פוקימון והופץ על ידי נינטנדו עבור קונסולת נינטנדו 3DS.
זהו המשחק התשיעי בסדרת "פוקימון צינוק מסתורי", והוא פורסם ביפן ב-23 בנובמבר 2012, בצפון אמריקה ב-24 במרץ 2013, באירופה ב-17 במאי 2013 ובאוסטרליה ב-18 במאי 2013.
בדומה למשחקי צינוק מסתורי האחרים, שערים לאינסוף מכילה קרבות פוקימונים המבוססים על תורות בסביבת מעין מבוך מרוצף המשתנה ככל שדמות השחקן, אדם שהפך לפוקימון, מתקדם מהקרקע לקומה הבאה.
הביקורות על המשחק היו מעורבות, אם כי לרוב הוא זכה לציונים הנמוכים מקודמיו.
המשחק מתמקד ברובו בפוקימוני הדור החמישי, ומקורם במחוז יונובה.
השחקן רשאי לבחור את הפוקימון אותו ישחק, כאשר אפשרויותיו הן פיקאצ'ו, אושאווט, טפיג, סנייבי ואקסיו, כאשר מבחן האישיות שהיה במשחק שקדם לו, לא קיים הפעם.
המשחק מציג סגנון אמנות תלת־ממדי ונעשה בו שימוש ביכולותיה של קונסולת ה-3DS.
במקום הדמויות הדו-ממדיות הרגילות, נעשה במשחק שימוש במודלים תלת-ממדיים מורכבים יותר, וישנו שימוש גם במצלמה ובחיישני ה-3DS של השחקנים על מנת למצוא חפצים עגולים ולהפוך אותם לפורטלים.
יש לפתוח את הפורטלים, הנקראים מגנגייטס (ומכאן שם המשחק), אשר פועלים כשערים למבוכים חדשים.
האזור המרכזי של המשחק נקרא גן העדן של הפוקימון (Pokémon Paradise) וחיים בו פוקימונים רבים המספקים שירותים וסיוע לשחקן.
מערכת המשחק מכילה גם "אפשרויות מציאות מוגברת", כך שבאמצעות סריקת חפצים מהעולם האמיתי ניתן לפתוח מבוכים נוספים.
המשחק כולל תוכן להורדה חינמית וכן הורדה בתשלום, בצורת מבוכים נוספים.
בדומה למשחקים הקודמים בסדרה, המשחק מתחיל כאשר השחקן חולם חלום מוזר ומתעורר בתור פוקימון.
עם הגעתו לעולם, פוגש השחקן פוקימון אחר, המתכנן לבנות מקום בשם "גן העדן של פוקימון" (Pokémon paradise).
בעת התהליך התיידדו השניים עם פוקימונים אחרים, ביניהם הפוקימון האגדי ויריזיון.
בהמשך, השחקן פוגש את הידרייגון שהופיע בחלומות שחווה לאורך המשחק, שהאמין קודם שהוא דמות רעה בעקבות המראה המאיים שלו.
לאחר שנלכד, השחקן, שותפו והידרייגון מתעמתים עם הפוקימון האגדי קיורם, שמשמיד את הידרייגון ופוגע קשה בשחקן, טרם שחשף שהוא הביס בעבר בני אדם רבים שהפכו לפוקימונים.
זמן מה לאחר מכן, השחקן והשותף חוזרים ומנצחים את קיורם, ומגלים את ביטרקולד - יצור קרח ענק הדומה בצורתו לפתית שלג המתכנן להרוס את העולם, ובהמשך מביסים אותו, לאחר קרב ארוך.
הידרייגון חוזר לחיים זמן קצר לאחר מכן, והקבוצה חוגגת את ניצחונה.
עם זאת, השחקן והידרייגון נאלצים לחזור ולהיעלם מעולם הפוקימון, לצערם הרב של אחרים.
לאחר מכן המשחק ממשיך, תוך התמקדות בשותפו של השחקן, כשהוא חוצה מבוך המכונה Worldcore, כך שיוכל להביע משאלה שהשחקן יחזור.
בסוף המבוך הם מבינים שלקיחת השחקן מאהוביו וקרוביו תהיה מעשה אנוכי, ובמקום זאת מבקשים שהשחקן יוכל לחצות ממדים באופן חופשי.
אתר האינטרנט IGN דירג את המשחק ב-4.5 מתוך 10 נקודות והסביר כי "שערים לאינסוף נכשל גם כמשחק בסדרת פוקימון וגם כמשחק בסדרת צינוק מסתורי, והגעה לתוכנו הבשרי ביותר דורשת מהשחקן לשחק שעות רבות של תוכן משעמם.
התכונות המשלימות של המשחק לא יכולות להתגבר על העובדה שהמשחקיות מרגישה רדודה מרגע לרגע עד שהיא נעשה חסר טעם לחלוטין".
ביקורת האתר הסתכמה בציון המשחק כ"רע".
פארק הפוקימון 2005 או פוקיפארק היה פארק שעשועים יפני שהתבסס על הזיכיון של פוקימון.
הפארק היה פעיל בשני מיקומים בעבר.
כיום הפארק סגור בעקבות נכסים מוגבלים.
בטייוואן פתיחת הפארק הייתה במקביל לפרסומו של הסרט השמיני, פוקימון: לוקאריו והמסתורין של מיו.
במסגרת פופולריות הסרט, המבקרים בפארק קיבלו מפה מיוחדת, בה ניתן היה להיעזר כדי להגיע לאי העליון ולתפוס את מיו.
האטרקציות המרכזיות של הפארק מתמקדות בפוקימונים מהדור השלישי, ובעיקר בפוקימונים האגדיים רייקוואזה, לאטיוס, לאטיאס וג'יראצ'י, למרות שחלקו מוקדש לפיקאצ'ו, סלבי ומיו, המופיעים בלוגו של הפארק.
מכוניות מתנגשות - צוות אקווה נגד צוות מאגמה
הפארק שנפתח ביפן היה חינמי לכניסה, אך האטרקציות שבו היו כרוכות בתשלום.
במתחם הפארק מוקמו שתי חנויות "רוקט פוקימון", ובהן נמכרו אביזרים לחובבי פוקימון ופריטים מיוחדים כמו כיסויי ראש של פוקימון, חולצות טריקו, גלויות ומזכרות רשמיות של פוקיפארק.
המבקרים שהכניסו את מערכת הנינטנדו DS לפארק, יכלו להוריד לקונסולה משחק ייחודי דרך DS Download Play ששמו PokéPark: Fishing Rally DS.
פוקימון ריינג'ר ומקדש הים (יצא לאור במקור ביפן כ-"מפלצות כיס הדור מתקדם הסרט: פוקימון ריינג'ר ונסיך הים: מאנאפי" 劇場版ポケットモンスターアドバンスジェネレーション ポケモンレンジャーと蒼海の王子 マナフィ) הוא הסרט התשיעי בסדרת סרטי פוקימון, אשר השלים את אירועי העונה התשיעית.
זהו הסרט הרביעי והאחרון שפורסם תחת הכותרת "מפלצות כיס - הדור מתקדם" ביפן.
אירועי הסרט מתקיימים במהלך העונה התשיעית של פוקימון: חזית הקרב.
הסרט עלה לאקרנים ב-16 ביולי 2006 ביפן.
הדיבוב האנגלי לסרט הופק על ידי החברה "The Pokemon Company", זהו הסרט הראשון של החברה, בארצות הברית, הסרט שודר בדיבוב לאנגלית ב-Cartoon Network ב-23 במרץ 2007.
אש קטצ'אם, ברוק, מיי ומקס ממשיכים במסעם והם פוגשים חבורה של אנשי קרקס רחוב.
אלה מציעים להם טרמפ לעיר הקרובה.
במהלך המסע איתם, צוות רוקט מנסה לשים את ידיו על ביצה שברשותם, אבל אז אדם בשם ג'ק ווקר מונע מהם להשיג אותה.
בשלב הזה, פיראט בשם פנטום מנסה להשיג את הביצה לעצמו, אבל החבורה מצליחה להציל את הביצה שבוקעת להיות מאנאפי.
בשלב הזה, אנשי הקרקס מציגים את עצמם כאנשי המים וג'ק ווקר מציג את עצמו בתור פוקימון ריינג'ר.
המטרה שלהם היא ללוות את נסיך הים, מאנאפי, אל מקדש הים בשלום.
אבל דברים לא הולכים לפי התוכנית שלהם כאשר הפוקימון האגדי חושב שמיי היא אימו.
דברים מסתבכים עוד יותר כאשר הם מגלים שהפיראט פנטום מוכן לעשות הכל כדי לתפוס את מאנאפי ולהגיע אל האוצר הים האבוד – כתר הים.
אש, ג'ק והחבורה נחלצים לעזרת מאנאפי ומצילים את היום.
הסרט עלה לאקרנים ביפן על ידי טוהו ב-15 ביולי 2006 בזמן של 105 דקות.
בארצות הברית, הסרט שודר בדיבוב לאנגלית ב-Cartoon Network ב-23 במרץ 2007.
הסרט הופץ ביפן ב-DVD ב-22 בדצמבר 2006. הדיבוב האנגלי הופץ בארצות הברית ב-3 באפריל 2007.
פוקימון או פוקמון (ביפנית: ポケモン ובשמה המלא: ポケットモンスター; ברומאג'י: Poketto Monsutā – מאנגלית: Pocket Monsters – מפלצות כיס; בתעתיק לטיני במדינות רבות: Pokémon) היא סדרת אנימה יפנית לילדים ונוער מסוג פעולה/הרפתקאות מזיכיון פוקימון.
משודרת בטלוויזיה משנת 1997 ועד היום.
במקור נועדה הסדר לשמש ככלי שיווק לקידום סדרת משחקי הווידאו של "פוקימון" למכשיר הגיימבוי.
אש קטצ'אם (במקור: סאטושי) (מדבב בעברית: יהונתן מגון עד 2002, דניאל מגון החל מ-2002): הדמות הראשית באנימה.
מאמן מהעיירה פאלט שבמחוז קאנטו.
אש יוצא בגיל 10 למסע כדי להיות מאסטר פוקימון.
הוא נודד במחוזות שונים בעולם עם הפוקימון הראשון שלו ושותפו - פיקאצ'ו.
בדרך הוא פוגש חברים אליהם הוא מתחבר במטרה להיות שותף בליגות פוקימונים.
אש, בניגוד למאמנים אחרים, מתיידד עם הפוקימונים שהוא תופס.
הוא רואה בהם חברים ולא כלי נשק או משרתים.
הוא אלוף ליגת אורנג', אלוף ליגת אלולה והמונרך החדש.
לאחר סדרת ההכתרה העולמית לאש אין פוקימון ראשי מלבד פיקאצ'ו, ובכל פרק הוא מחליף את הצוות שלו מהמעבדה של פרופסור אוק.
פיקאצ'ו (מדבבת: איקואה אוטאני): הפוקימון הראשון (והראשי) של אש.
הוא הגיע אל פרופסור אוק, שנתן אותו לאש.
השניים לא הסתדרו בתחילה ואש חשק בפוקימונים אחרים, אך לבסוף הפכו לחברים טובים.
פיקאצ'ו הוא שותפו של אש בכל מסעותיו.
הוא תמיד נמצא לצד אש, מחוץ לפוכדור, ומסרב להתפתח לרייצ'ו.
שלוש אחיותיה מנהיגות עימה את המכון.
לאחר שפיקאצ'ו הרס את האופניים שלה בקאנטו, היא הצטרפה למסעו של אש כדי לוודא שיוחזרו לה האופניים המתוקנים.
מיסטי מתמחה בפוקימונים מסוג מים, ומפחדת מפוקימונים מסוג חרק.
היא טיילה עם אש בקאנטו, באיי אורנג' ובג'וטו.
היא הופיעה שוב בסדרת רובי וספיר כשאש שב לקאנטו, ובסדרת שמש וירח בקאנטו ובאלולה.
הפוקימונים הראשיים שלה הם: סיידאק, קלאונצ'ר, אזוריל, סטארמי, גראדוס ופוליטוד.
מופיעה גם ב"ניוטו מכה שנית".
יש לו תשעה אחים, שאחד מהם, פורסט, ביחד עם הוריו, אחראי על המכון בהיעדר ברוק.
הצטרף לאש בקאנטו לאחר שהפסיד לו בקרב מכון, כדי להגשים את חלומו להיות מגדל פוקימונים.
ברוק מתמחה בפוקימונים מסוג סלע והוא אוהב לטפל בפוקימונים ולבשל.
ברוק נוהג להתאהב בנשים שהוא פוגש, אך זה מסתיים לרוב בכישלון כשהוא מורחק מהן על ידי מיסטי, מקס או קרוגאנק.
באיי אורנג', עזב ברוק את אש ומיסטי ונשאר עם פרופסור אייבי.
הוא הצטרף שוב אל אש ומיסטי במחוז ג'וטו.
ברוק המשיך לטייל עם אש גם בסדרת רובי וספיר ובסדרת יהלום ופנינה.
בסופה של האחרונה החליט שרוצה להיות דוקטור פוקימונים ונשאר בפיוטר.
ברוק הופיע שוב בסדרת שמש וירח בקאנטו ובאלולה, וגם בסרט ה־24. הפוקימונים הראשיים שלו הם: סטיליקס, קרוגאנק, מארשטומפ, פורטרס, לודיקולו ובליסי.
מופיע גם ב"ניוטו מכה שנית".
הוא מצייר וחוקר פוקימונים שהוא מגלה.
הצטרף לאש ומיסטי במסעם באיי אורנג', לאחר שגילה שהם מכירים את פרופסור אוק שהוא מעריץ.
טרייסי אוהב פוקימונים מסוג חרק.
בסוף המסע באיי אורנג', טרייסי נשאר בפאלט כדי להיות העוזר של פרופסור אוק.
טרייסי הופיע שוב בסדרת רובי וספיר לאחר ששב אש מהואן.
הפוקימונים שלו הם: ונומות', מֵאריל וסייטר.
מיי (במקור: הארוקה) (מדבבת בעברית: דון לני-גבאי): מתאמת פוקימונים בת 10 מהעיר פטלבורג בהואן.
אביה, נורמן, הוא מנהיג מכון העיר פטלבורג, ושם אמה קרוליין.
ביחד עם אחיה, מקס, היא טיילה עם אש וברוק בהואן ולאחר מכן בקאנטו.
הפוקימון המתחיל שלה הוא טורצ'יק.
בתחילת המסע מיי התעניינה בתחרויות פוקימונים, נהפכה למתאמת והשתתפה בגרנד פסטיבל בהואן ובקאנטו.
בסוף סדרת רובי וספיר המשיכה לג'וטו.
בסדרת יהלום ופנינה השתתפה בתחרות גביע וואלאס.
הפוקימונים הראשיים שלה הם: בלייזיקן, וינאזור, וורטרטל, ביוטיפליי, גלייסיאון ומאנצ'לאקס.
יש לו מכשיר פוקינווט שקיבל מאביו, ובעזרתו הוא מנווט את החבורה ליעד הבא.
מקס הצטרף לאש, מיי וברוק בסדרת רובי וספיר בהואאן ובקנטו.
הוא רוצה להיות מאמן פוקימונים, אך עדיין צעיר מכדי לקבל פוקימון.
הוא קורא המון ספרים ויודע הרבה על פוקימונים.
בסוף סדרת רובי וספיר הוא חוזר להואן כדי לעזור לנורמן במכון.
דון (במקור: היקארי) (מדבבת בעברית – טליה ברקאי): מתאמת פוקימונים מתחילה מהעיירה טוויינליף במחוז סינו.
אמה הייתה אחת המתאמות הטובות ביותר, ודון מנסה ללכת בעקבותיה.
היא בוחרת בפיפלאפ כפוקימון הראשון שלה.
היא פוגשת את אש וברוק.
לדון חשוב המראה שלה ובמיוחד שערה.
מעריצה את שירתו של פרופסור אוק ומאמינה שיכולת השירה של אוק עוברת בתורשה לצאצאיו (כמו במקרה שבו הם פגשו את גארי).
היא תופסת בדרך כלל פוקימונים חמודים וקומפקטיים עבור תחרויות הסרט שלה.
דון הצליחה להתקבל לפסטיבל הגדול של סינו, תחרות המתאמים המחוזית – אך בגמר הפסידה לחברתה זואי.
הפוקימונים שלה הם: פיפלאפ, מאמוסוויין, טוגקיס, באנירי, פאצ'יריסו וקווילאבה.
אייריס: מאמנת פוקימונים החולמת להפוך למאסטרית דרקונים.
אוהבת לטייל בג'ונגל ומסתובבת עם האקסיו שלה שנמצא כל הזמן בשערה (בעונה 24 מתגלה שאקסיו התפתח להאקסורוס).
היא נוהגת להטיף לאש לגבי החלטות שהוא מקבל, וקוראת לו "ילד קטן".
לאייריס יש פוביה מפוקימוני קרח.
בסוף סאגת יונובה היא עוזבת את אש, ויוצאת למסע משלה בג'וטו.
אייריס היא גם האלופה של מחוז יונובה והיורשת של מכון אופלוסיד.
הפוקימונים שלה הם: דרגונייט, אמולגה, אקסקאדריל והאקסורוס.
סיילן (במקור: דנטו): אחד משלושת מנהיגי המכון בעיר סטריאטון, וממנהלי המסעדה המשפחתית.
הוא הצטרף לאש לאחר שניצח אותו בקרב המכון.
הוא גם משדך פוקימונים בדרגה A, ויכול לראות את התיאום בין הפוקימון למאמן שלו.
סיילן חובב בישול ובלשות, ומבשל לאש, לאייריס ולפוקימונים.
בסוף סאגת יונובה הוא עוזב את אש, ויוצא למסע משלו בג'וטו.
הפוקימונים שלו הם: פנסייג', סטאנפיסק וקראסטל.
קלמונט (במקור: סיטרון) (מדבב בעברית יובל בינדר): מנהיג מכון העיר לומיאוס.
כשעזב את המכון עם אחותו בוני, השאיר את הרובוט שלו, קלמבוט, לנהל את המכון.
קלמונט בעל ידע טכנולוגי ובונה מכשירים מכניים שלעיתים מתפוצצים קלמונט ובוני פוגשים את אש כשהוא מגיע לעיר לומיאוס, ומיד קלמונט ואש פתחו בקרב פוקימונים, אך הוא הופסק באמצע; לאחר מכן קלמונט ובוני הצטרפו למסעו של אש.
מדי פעם כשהחבורה נתקלת בבעיה, קלמונט יוצר מכונה שאמורה לעזור, אך לרוב היא נכשלת במשימה ומתפוצצת.
בוני נוהגת להביך אותו בכל פעם שהחבורה נתקלת באישה יפה.
הפוקימונים הראשיים שלו הם: דיגרסבי, צ'ספין, לאקסריי ודדנה.
בוני (במקור: אוריקה) (מדבבת בעברית – מייה קדוש): אחותו הקטנה של קלמונט.
קלמונט תפס עבורה את הפוקימון דדנה, ובוני מטפלת בו והוא נמצא בתיק הצד הצהוב שלה רוב הזמן.
נוהגת להביך את אחיה: בכל פעם שהחבורה רואה/פוגשת בחורה יפה, בוני מיד מציעה לה את ידו של אחיה, בתקווה לשדך אותו; היא כמעט אף פעם לא מצליחה (חוץ מהפרק "מקסימה אמיתית?"), וקלמונט מזיז אותה משם במבוכה.
סרינה (במקור: סרנה) (מדבבת בעברית – טליה ברקאי): מתאמת פוקימונים מתחילה מאזור קאלוס.
היא בוחרת בפנקין כפוקימון הראשון שלה.
סרינה זוכרת את אש מילדותה היא בילתה במחנה הקיץ של פרופסור אוק במחוז קאנטו ונפצעה, ואש הגיע ועזר לה.